text: Pas på lommerne!
  08 april 2011 kl. 16.27
  Kvickly i Vejen advarer mod lommetyve af anden etnisk herkomst end dansk - ja, det vil sige, at det gør de ikke længer.
  Varehuset har gennem nogen tid været plaget af lommetyve - så meget, at Kvickly har sat et skilt op udenfor butikken, der advarer mod lommetyvene. Der er tale om lommetyve af anden etnisk herkomst end dansk.
  
  Østeuropæere
  Den formulering er faldet enkelte for brystet. Efter TV SYD spurgte til skiltet, blev det fjernet. 
  Vi har talt med varehuschef Knud Erik Pedersen, der understreger at han ikke fortryder skiltningen. Det er østeuropæiske lommetyve, der stjæler fra kunderne, siger han - og han siger, at skiltet måske kommer op igen i næste uge.
  